લિવિંગ રૂમ ઉત્તરથી વાયવ્ય સુધી છે જેના લાભાલાભ મળે. ઘરમાં કોઈ પણ વાત યોગ્ય સમયે ન થાય. અને જયારે વાત થાય ત્યારે તેનું રૂપ બદલાતાં ઉગ્રતા આવે. જો કે અહીની સીટીંગ અરેન્જમેન્ટ યોગ્ય છે તેથી સમસ્યાનું પ્રમાણ ઓછું રહે. ટીવી જોતી વખતે મુખ ઉતરમાં રહે છે. તેથી સ્વભાવ ભૌક્તિકતાવાળો થઇ જાય. ઇશાનમાં વરંડા છે તે સારું ગણાય. લિવિંગ રૂમમાં ઘણાં બધાં દરવાજા છે જે આ જગ્યાની ઊર્જા ઓછી કરે. રસોડું યોગ્ય જગ્યાએ છે પરંતુ રસોઈની દિશા યોગ્ય નથી. દક્ષિણ તરફ મુખ રાખીને રસોઈ કરવાથી ગુસ્સો અને અકળામણ વધારે થાય અને પગ નો દુખાવો રહે. ફ્રીજ પૂર્વની દીવાલ પર છે જે યોગ્ય ન ગણાય. સ્ટોર રૂમનું સ્થાન યોગ્ય છે. અહી વિવિધ સ્ટોરેજ રાખવાનો હોય તો તેના નિયમો સમજીને પછી યોગ્ય ગોઠવણ કરવી જરૂરી છે.પૂર્વમાં યુટીલિટી એરિયા યોગ્ય ન ગણાય. તે બે પેઢી વચ્ચે મતમતાંતર સર્જી શકે. આવી જ સમસ્યા દક્ષિણમાં ટોઇલેટ આવે ત્યારે થઇ શકે છે. બેડરૂમ યોગ્ય જગ્યાએ છે. અહી સૂવાની વ્યવસ્થા યોગ્ય છે પણ નૈરુત્યમાં વરંડા ખાલીપો આપે છે. પશ્ચિમમાં ટોઇલેટ હોઈ શકે. બ્રહ્મમાં દાદરો યોગ્ય ન જ ગણાય. તે માનસિક તકલીફ ઉપરાંત નવી પેઢીને લગતી તકલીફ આપી શકે. વાયવ્યમાં વરંડા યોગ્ય ગણાય. પરંતુ તેના માપ પ્રમાણ યોગ્ય નથી.